ভাঙ্গায় কাভার্ড ভ্যানের চাকায় পিষ্ট ২ কিশোর
ফরিদপুরের ভাঙ্গা উপজেলায় কাভার্ড ভ্যান চাপায় মোটরসাইকেলের দুই আরোহী নিহত হয়েছেন।







রোববার বিকালে ফরিদপুর-বরিশাল মহাসড়কের উপজেলার কৈডুবী সদরদী নামক স্থানে এ ঘটনা ঘটে।




নিহতদের একজন চৌকিঘাটা গ্রামের মলয়েশিয়া প্রবাসী জামাল মোল্লার পুত্র সৌরভ (১৭)। সে চলতি বছর এসএসসি পরিক্ষার্থী। অপরজন পৌরসভার কাপুড়িয়া সদরদী গ্রামের ইউসুফ মিয়া পুত্র রাকিব (১৫)।
এ বিষয় ভাঙ্গা হাইওয়ে থানার ওসি মো. আতাউর রহমান জানান, দ্রুত গতিতে ঘারুয়া থেকে ভাঙ্গা আসার পথে মোটরসাইকেল ব্রেক করলে তারা দুইজনই রাস্তায় পড়ে যায়। এ সময় পিছন থেকে অজ্ঞাত একটি কাভার্ডভ্যান চাপা দিলে ঘটনাস্থলেই সৌরভ মারা যায় এবং তার বন্ধু রাকিব (১৫) গুরুত্বর আহত হয়।
তিনি বলেন, গুরুতর আহত রাবিককে পুলিশ উদ্ধার করে ভাঙ্গা হাসপাতালে নেয়া হয়। অবস্থার অবনতি হওয়ায় ফরিদপুর মেডিকেল কলেজ হাসপাতালে নেয়ার পথে সে মারা যায়।
মোটরসাইকেলটি থানা হেফাজতে রয়েছে ও ঘাতক কভারভ্যানটির চালক পালিয়ে গেছে বলে তিনি জানান।

ফরিদপুরের ভাঙ্গা উপজেলায় কাভার্ড ভ্যান চাপায় মোটরসাইকেলের দুই আরোহী নিহত হয়েছেন।